Malpighiaceae
Malpighiaceae je velika porodica cvjetnica u redu Malpighiales, razred Magnoliopsida, divizija Tracheophyta. Imenovana je po tipskom rodu Malpighia. Ova porodica iz dikotiledona obuhvaza zimzelene grmove suptropskih i tropskiih područja Novog i Starog svijeta: Karibi i od jugoistoka Sjedinjenih Država do Argentine, Afrika, uključujući i Madagaskar, Nova Kaledonija, jugoistočna Azija, sa Filipinima. Porodica ima oko 73 roda i 1315 vrsta, koje su sve autohtone u svom arealu. Jedna od korisnijih vrsta u porodici je Malpighia emarginata, često zvana i acerola. Plod se konzumira u krajevima gdje je biljka domorodačka. Biljka se uzgaja drugdje radi plodova koji su bogati vitaminom C. Plod ove biljke je mala crvena bobica, promjera oko 1-3 cm, sa blagim okusom i aromom kiselkaste jagode. Drugi član porodice, caapi ili yagé (Banisteriopsis caapi), koristi se u proizvodnji piva „enteogen“, poznatom kao ayahuasca. Jedno od svojstava nekoliko članova ove porodice, koje je rijetko i kod drugih, je osiguravanje oprašivača pomoću drugih nagrada, osim polena ili nektara; to je obično u obliku hranjivih ulja (smole imaju Clusiaceae)